એ કાર્યકર એટલું કરીને અટક્યો નહીં, તેમણે એબીપી માઝાની અૉફિસમાં ફોન કરીને મહિલા કર્મચારીઓ સાથે અભદ્ર ભાષામાં વાત કરી. એને લીધે પ્રશ્ન ઊભો થયો છે કે શું રામ કદમના આદેશથી આ કાર્યકર આવી ધમકી આપવાની ભાષામાં વાત કરે છે? છોકરીઓને ભગાવી લઈ જવાની ભાષા બોલનારા નેતા જીવતી અભિનેત્રીને શ્રદ્ધાંજલિ આપે અને હવે મહિલા પત્રકારો સાથે અસભ્ય ભાષામાં વાતો કરે એ કઈ સંસ્કૃતિમાં બેસે? એના પર ભાજપ કે મુખ્ય પ્રધાન કેમ કોઈ કાર્યવાહી નથી કરતા એવો પ્રશ્ન લોકો કરી રહ્યા છે.